Павел Андрэевіч Місько

**Павел Андрэевіч Місько** () — беларускі пісьменнік, празаік, паэт, публіцыст.

## Біяграфічныя звесткі 
Нарадзіўся ў сялянскай сям’і. Скончыў філалагічны факультэт Беларускага дзяржаўнага ўніверсітэта (1955). Працаваў адказным сакратаром, намеснікам рэдактара давыд-гарадоцкай раённай газеты «Сцяг Леніна». У 1959—1964 гадах — уласны карэспандэнт газеты «Звязда» па Гродзенскай вобласці, у 1964—1967 — літаратурны супрацоўнік «Сельскай газеты», у 1967—1971 — загадчык аддзела культуры рэдакцыі штотыднёвіка «Літаратура і мастацтва», у 1971—1972 — загадчык аддзела навукі і мастацтва часопіса «Полымя». З 1972 года — загадчык рэдакцыі прозы, у 1976—1980 гадах — намеснік галоўнага рэдактара выдавецтва «Мастацкая літаратура». Член Саюза пісьменнікаў СССР з 1968 года.

## Творчасць 
Друкуецца з 1954 года. Як пісьменнік дэбютаваў апавяданнем у 1958 годзе (альманах «Брэст»). Першы зборнік апавяданняў і аповесцей «Калодзеж» (1967). Кнігі нарысаў «Гаспадыні свайго лёсу» (1968), «Дрэва жыцця» (1973), аповесць «Ціхае лета» (1973), раман «Градабой» (1980) прысвечаны пасляваеннай вёсцы. Падзеі Вялікай Айчыннай вайны адлюстраваў у аповесцях «Поезд ішоў на захад» (1972), «Калянае лісце» (1974), рамане «Мора Герадота» (1976). Ваеннае і пасляваеннае жыццё паказаў у рамане «Хлопцы, чые вы будзеце…» (ч. 1-2, 1990-94). Аўтар дэтэктыўна-фантастычнай аповесці «Ніль адмірары, або Я выбіраю смерць» (1999). Творчасці Паўла Місько ўласцівыя ўвага да бытавой стыхіі народнага жыцця, шчырыя адносіны да чалавека працы, жывое шматколернае народнае слова.

Аўтар зборнікаў сатыры і гумару «Дзівак-чалавек» (1972), «Чэрці ў коміне» (1978), «Вясельны марафон» (1984), «Лекцыя з падвывам» (1988), «Развітальная гастроль» (1991), аднаактовых п’ес «Ліха крадзецца ціха» (1976), «Канфлікт мясцовага значэння» (калектыўны зборнік «Радзіма мая дарагая», 1989) і інш.

У творы для дзяцей уваходзіць прыгодніцкі і фантастычны элемент (кнігі «Падарожжа ў калгас», 1970; «Зямля ў нас такая», 1971; «Навасёлы, або Праўдзівая, часам вясёлая, часам страшнаватая кніга пра незвычайны месяц у жыцці Жэні Мурашкі», 1972; «Прыгоды Бульбобаў», 1977; «Грот афаліны»,1985; «Эрпіды на планеце Зямля», 1987; «Прыйдзі, дзень-залацень!», 1993, і інш.).

Пісаў вершы. Выдаў зборнік «Ружовыя ліўні» (2001), раман у вершах «Пакуль зямлю мілуе сонца…» (2005).

Пераклаў на беларускую мову паэму М. Гогаля «Мёртвыя душы», казку П. Яршова «Канёк-гарбунок», паасобныя творы У. Цендракова, У. Лічуціна, Я. Носава, В. Бялова, К. Чукоўскага, перакладаў таксама з украінскай, польскай і балгарскай моў.

## Бібліяграфія 
* Выбраныя творы. Т. 1-2. Мн., 1991.
* «Адмаўленне ад крыжа». Кніга нарысаў. 1964 г.
* «Калодзеж». Зборнік апавяданняў і аповесцей. 1967 г.
* «Гаспадыні свайго лёсу». Кніга нарысаў. 1968 г.
* «Падарожжа ў калгас». Дакументальная аповесць. 1970 г.
* «Зямля ў нас такая». Кніга прозы для дзяцей. 1971 г.
* «Навасёлы, або Праўдзівая, часам вясёлая, часам страшнаватая кніга пра незвычайны месяц у жыцці Жэні Мурашкі». Кніга прозы для дзяцей. 1972 г.
* «Дзівак-чалавек». Зборнік гумару. 1972 г.
* «Дрэва жыцця». Кніга нарысаў. 1973 г.
* «Калянае лісце». Зборнік апавяданняў і аповесцей. 1974 г.
* «Мора Герадота». Раман. 1976 г.
* «Прыгоды Бульбобаў». Кніга прозы для дзяцей. 1977 г.
* «Чэрці ў коміне». Зборнік гумару. 1978 г.
* «Градабой». Раман. 1980 г.
* «Вясельны марафон». Зборнік гумару. 1984 г.
* «Грот афаліны». Кніга прозы для дзяцей. 1985 г.
* «Эрпіды на планеце Зямля». Кніга прозы для дзяцей. 1987 г.
* «Лекцыя з падвывам». Зборнік гумару. 1988 г.
* «Хлопцы, чые вы будзеце…». Раман. Кніга першая. 1990 г.
* «Мёртвыя душы». Пераклад на беларускую мову паэмы М. В. Гогаля. 1990 г.
* «Развітальная гастроль». 1991 г.
* «Прыйдзі, дзень-залацень!». Казкі дзеда Аўласкі і бабы Параскі.1993 г.
* «Хлопцы, чые вы будзеце…». Раман. Кніга другая. 1994 г.
* «Ніль адмірары, або Я выбіраю смерць». Аповесць (часопісны варыянт).1999 г.
* «Ружовыя ліўні». Зборнік вершаў. 2001 г.
* «Пакуль зямлю мілуе сонца…». Раман у вершах. 2005 г.
* «Прыгавораны да жыцця». Апавяданне, аповесці. 2007.
* «Востраў „Мёртвая галава“». Аповесць.
* «Зялёныя змеі». Аповесць.

## Крыніцы 
## Літаратура 
* *Юрэвіч У.* Абрысы. — Мн., 1976.
* *Шупенька Г.* Цеплыня чалавечнасці. — Мн., 1977.
* *Дзюбайла П.* Беларускі раман. Гады 70-я. — Мн., 1982.
* *Андраюк С.* Жыць чалавекам. — Мн., 1983.
* *Савік Л.* Каб не астыла цяпло зямлі. — Мн., 1984.
* 
* 

## Спасылкі 
* Прыгоды Бульбобаў (поўны тэкст па-беларуску)
* «Як на нашы імяніны…» (поўны тэкст па-беларуску)
* *Пётр Яршоў*. «Канёк-гарбунок». Пераклад Паўла Місько (поўны тэкст па-беларуску)
* Адарка і пацукі. Апавяданне.  (поўны тэкст па-беларуску)
* Эрпіды на планеце Зямля. Аповесць. (поўны тэкст па-беларуску)
* Зямны вандроўнік: да 90-годдзя Паўла Місько // Маладзечанская цэнтральная раённая бібліятэка імя Максіма Багдановіча

Катэгорыя:Паэты СССР
Катэгорыя:Паэты Беларусі
Катэгорыя:Пісьменнікі СССР
Катэгорыя:Пісьменнікі Беларусі
Катэгорыя:Публіцысты СССР
Катэгорыя:Публіцысты Беларусі
Катэгорыя:Перакладчыкі СССР
Катэгорыя:Перакладчыкі Беларусі
Катэгорыя:Драматургі СССР
Катэгорыя:Драматургі Беларусі
Катэгорыя:Беларускамоўныя паэты
Катэгорыя:Беларускамоўныя пісьменнікі
Катэгорыя:Перакладчыкі на беларускую мову
Катэгорыя:Перакладчыкі з рускай мовы
Катэгорыя:Перакладчыкі з украінскай мовы
Катэгорыя:Перакладчыкі з польскай мовы
Катэгорыя:Перакладчыкі з балгарскай мовы
Катэгорыя:Дзіцячыя пісьменнікі СССР
Катэгорыя:Дзіцячыя пісьменнікі Беларусі